పాలమూరు విశ్వవిద్యాలయము
పాలమూరు విశ్వవిద్యాలయం (Palamuru University), మహబూబ్ నగర్ పట్టణంలో 2008లో ఏర్పాటుచేయబడింది. అంతకు ముందు ఇది ఉస్మానియా విశ్వవిద్యాలయం పరిధిలో భాగంగా పిజి సెంటరుగా ఉండేది. 2008-09 విద్యా సంవత్సరం నుంచి ఈ విశ్వవిద్యాలయంలో తరగతులు ప్రారంభమయ్యాయి. ప్రారంభంలో ఎం.ఎ. (రాజనీతి శాస్త్రం), ఎం.బి.ఏ., ఎం.సీ.ఏ., ఎం.కాం., ఎమ్మెస్సీ కోర్సులు ప్రారంభించారు. 2009లో బీఫార్మసీ, 2010లో ఎంసీడబ్ల్యూ తదితర కోర్సులు కూడా ప్రారంభించడంతో ప్రస్తుతం మొత్తం 14 కోర్సులు కలిపి 1800 మంది విద్యార్థులు చదువుకుంటున్నారు. మహబూబ్‌నగర్ జిల్లాలోని అన్ని డిగ్రీకళాశాలలు ఈ విశ్వవిద్యాలయం పరిధిలోకి వచ్చాయి.
కనుమూరు (పామర్రు)
వ్యవసాయంఈ గ్రామమునందు యలమంచిలి వంశస్థులు ఎక్కువుగ ఉందురు.
ఈ గ్రామానికి చెందిన శ్రీ కాకర్ల రాజేంద్రప్రసాదు, గతంలో విదేశాలలో ఉండేవారు. తాను జన్మించిన గడ్డను అభివృద్ధి చేయాలనే సంకల్పంతో, ఆయన తన భార్య శ్రీమతి భూలక్ష్మితో కలిసి గ్రామానికి తరలి వచ్చి, 1999,సెప్టెంబరు-16న కనుమూరు వెల్ఫేర్ కమిటీ (కె.డబ్లు.సి-1) ని స్థాపించి, గ్రామస్థుల సహకారంతో సభ్యులను ఎంచుకొని, పిల్ల ఉచిత వైద్య శిబిరంతో సేవా కార్యక్రమాలకు శ్రీకారం చుట్టినారు. వీరు తలపెట్టిన మహత్తర కార్యక్రమాలు సవ్యంగా సాగేందుకు, కొందరు గ్రామస్థులను వాలంటీర్లుగా నియమించుకొని, దాతలు, గ్రామస్థులు, అధికారుల సహకారంతో, నాటినుండి నేటివరకు వెనుదిరిగి చూడకుండా సేవాకార్యక్రమాలు కొనసాగించుచున్నారు. 200 మంది దాతల సహకారంతో, సుమారు 2 కోట్ల రూపాయలతో గ్రామానికి కావలసిన మౌలిక సదుపాయాలను సమకూర్చారు. తన గ్రామంలోనేగాక, సమీపంలోని జమీగొల్వేపల్లి. పమిడిముక్కల మండలానికి చెందిన వేల్పూరు, ముదురాజుపాలెం, హనుమంతపురం గ్రామాలకు గూడా తన సేవలందించుచూ పలువురి మెప్పు పొందుచున్నారు. [2]